મને લાગે છે એડીથ વ્હાર્ટન એકલવાયાપણાના વિષય ઉપર સૌથી વધારે વિદ્વાન ગણી શકાય એવા લેખિકા હતાં. તેઓ માનતા હતાં કે એકલવાયાપણાને દુર કરવાનો રસ્તો એ નથી કે તમારી પાસે કાયમ કોઈ સાથ આપવા વાળું હોય, પરંતુ તે માટે તમારે એવો કોઈ રસ્તો શોધી કાઢવો પડે કે તમે તમારા પોતાના સાથ સાથે જ ખુશ રહી શકતાં હોવ. આમાં કોઈ અસામાજિક બની જવાની વાત નથી પરંતુ પોતાની એક એવી હાજરી કે જેમાં બીજું કોઈ ગેરહાજર હોય તો તેવી પરિસ્થતિથી ડરી પણ જવાની જરૂર નથી.